
Lepo vas pozdravljam na daljavo v tretjem tednu bivanja in dela na domu.
Do petka  (27. 3.) so mi trije učenci poslali povratno informacijo o opravljenem delu za pretekli teden. Upam, da ste se dela lotili tudi vsi ostali, seveda vsak v svojem tempu. Nekateri ste mogoče opravili že vse zadane naloge, ki ste jih lahko, nekatere  naloge pa opravljate dalj časa. 
Za vse tiste, ki se veselite novih nalog, tukaj je naslednja:
                                       Aktivni  državljani  
V preteklem in v tem tednu, ko preživljamo dneve doma, res ne moremo biti preveč aktivni, kar se tiče druženja in gibanja na prostem. Je pa v tem času še kako pomembno, da smo aktivni državljani v smislu spremljanja aktualnega dogajanja v državi in ustvarjanja lastnega mnenja o tem.     S temi vprašanji boš nadgradil naloge iz drugega tedna. Vprašanja so povezana z aktualno situacijo v državi in snovjo, ki smo jo pri pouku etike že predelali 
Vprašanja: (snov in odgovore najdeš s pomočjo SDZ/7 za DKE. Vse spletne strani založbe Rokus Klett so odprte in dostopne za vse vas - iRokus)
· Katere so tiste vrednote, ki jih v času aktualne epidemije v državi najbolj ceniš in zakaj? (Vrednote - SDZ str. 8.)
· Kako se v aktualnem času izkazuje strpnost državljanov Republike Slovenije? (Strpnost, SDZ str. 11.)
· Kaj v aktualni družbeni situaciji po tvojem mnenju povezuje in kaj razdvaja člane skupnosti državljanov Republike Slovenije? (Skupnost državljanov RS - SDZ str. 41, 42)
· Kdo je aktualni predsednik vlade Republike Slovenije in koga je nasledil?
· Kdo je aktualna ministrica za izobraževanje, znanost in šport?
Ker je povratna informacija pomembna tudi pri delu na daljavo, vas prosim, da mi na elektronski naslov   dusanka.horvat@gmail.com  posredujete:
1. ali ste uspeli naloge opraviti ali vsaj delno opraviti
1. ali ste pri tem imeli kakšne težave,
1. ali vam je naloga bila všeč,
1. ali je naloga bila prezahtevna,
S sodelovanjem in povezovanjem bomo zmogli. Hvala. 
V upanju, da ste zdravi, da ste doma, da pazite nase in da pazite na druge, vas lepo pozdravljam,
Pošljite iskren in lep pozdrav vsem nam – tvojim sošolcem in meni.

